Spaar geld en huur eerder ’n woonwaSprite Tourer SP Gravel Roader (2014-model). (Foto: Kampi.co.za) Met die stand van die plaaslike ekonomie is verbruikers altyd op soek na nog maniere om geld te spaar. Die petrolprys het rekordhoogtes bereik, maar tog voel dit of ons almal steeds ŉ wegglipkans benodig. Kampering is nou maar eenmaal in Afrikaners se bloed, want wie geniet nie ŉ aand saam met familie en vriende om die kampvuur in jou gunsteling-vakansieoord nie? Wel, vantevore was jou opsies ŉ tent, ŉ duur chalet of om jou eie woonwa aan te skaf, maar met Kampi.co.za kan jy nou direk by eienaars hul woonwaens huur om daardie wegbreektyd saam met die gesin nog lekkerder en bekostigbaar te maak. Nou is jou vraag dalk: Hoe kan ek geld spaar deur ŉ woonwa te huur? “Kom ons vat iets soos die Sprite Tourer SP Gravel Roader. Hierdie 2014-model kan jy huur teen R849 per dag wat beteken as jy vir ŉ langnaweek wil wegbreek, gaan dit jou R3 795 kos. Dit sluit die verhuringsfooi, ŉ skoonmaakfooi van R250, asook ŉ administrasiefooi van R149 in,” verduidelik JP Voogt, een van die stigterslede van Kampi.co.za. Nou kan ŉ mens dalk wonder hoe hierdie prys jou kan help spaar, want is dit nie net beter om jou eie woonwa aan te skaf nie? “Die gemiddelde huishouding gaan slegs twee keer per jaar weg. As ons sou bereken dat albei geleenthede oor langnaweke gebeur en jy inflasie van 5,5% in gedagte hou, gaan jy net meer as R120 000 bestee om die woonwa twee langnaweke per jaar vir die volgende tien jaar te huur,” verduidelik Voogt. Hy erken dit is ŉ groot bedrag vir die huur van ŉ woonwa, maar ŉ mens moet ook gesels oor die koste van eienaarskap van ŉ woonwa. Om ŉ Sprite Tourer SP Gravel Roader (2014-model) in goeie toestand aan te koop, gaan jou sak met R210 000 ruk. As jy ŉ lening daarvoor moet aangaan, gaan jy omtrent ŉ verdere R70 000 aan rente moet betaal. “Nou wil jy sekerlik jou nuwe trots verseker. Volgens Kampi.co.za se versekeringsmakelaar, Multirisk Brokers saam met King Price, gaan dit jou omtrent R500 per maand kos om jou woonwa ten volle te verseker. “Dit is ook baie belangrik om hom jaarliks te laat versien om seker te maak jy ondervind nie probleme nie. So ŉ diens gaan jou in die omgewing van R1 800 per diens beloop, en laastens moet jy jou jaarlikse lisensiefooie ook kan dek wat ook omtrent R500 per jaar gaan kos.” So, wat kos dit om dieselfde woonwa oor die volgende tien jaar te besit? Voogt meen dit kan R360 000 beloop, as niks op jou woonwa breek nie. Om jou eie woonwa oor 20 jaar te onderhou, kan R446 000 kos. Al die berekening het ook glad nie stoorplek in ag geneem nie, wat jou ŉ verdere R8 000 per jaar kan kos as jy mooi rondsoek. “Om dieselfde waarde te kry uit jou eie woonwa oor tien jaar, gaan jy minstens agt langnaweke per jaar met jou eie woonwa moet gaan kampeer,” sê Voogt. Kampi.co.za verskaf ŉ platform waar woonwa-eienaars én -huurders met gemoedsrus kan handel in die wete dat albei partye geverifieer en gekeur is. Ná talle verlengde grendeltydperke het Suid-Afrikaners die waarde van ŉ buitelewe-leefstyl opnuut besef. Hulle is nou meer opgewek en lus vir die kamplewe as ooit tevore. Kom besoek Kampi.co.za om vas te stel of ŉ woonwavakansie ŉ beter opsie vir jou en jou gesin is.